KArtu. Kairiųjų aljansas

KArtu. Kairiųjų aljansas  – nepartinis judėjimas, įkurtas 2022 m.

 Istorija 
Kairiųjų aljansą 2022 m. įkūrė per dvidešimt politinių veikėjų, tarp jų kultūros veikėjų, menininkų, buvusių socialdemokratų, valstiečių ir žaliųjų sąjungos narių.Kultūros, buvę „valstiečių“, socialdemokratų atstovai buriasi į Kairiųjų aljansą. Lrt.lt. Nuoroda tikrinta 2024-11-02. Kairiųjų aljansas savo manifeste tvirtino, kad Lietuvos politikoje trūksta „progresyvios kairiosios partijos“ ir kritikavo socialdemokratus už programinių nuostatų nesilaikymą ir kairiųjų vertybių išdavystę.

Vienas iš judėjimo įkūrėjų, Andrius Bielskis, nuo 2007 m. užsiėmė „alternatyvios kairės“ aktyvizmu, buvo trumpai gyvavusio judėjimo „Naujoji kairė 95“ pagrindinis ideologas ir įkūrėjas.

2022 m. vasarį Kairiųjų aljansas surengė piketą chemijos gamykloje „Achema“ vykstančiam streikui palaikyti. Atsižvelgdamas į Lietuvoje vykstančią politinę diskusiją dėl tos pačios lyties asmenų partnerystės įstatymo priėmimo, Kairiųjų aljansas pasisakė už neatidėliotiną tos pačios lyties asmenų partnerystės įteisinimą.

2024 m. gegužės 1 d. Vilniuje įkurta partija, pirmininke išrinkta buvusi Lietuvos socialdemokratų partijos narė Jolanta Bielskienė. 2025 m. liepos 14 d. pirmininku išrinktas Jolantos Bielskienės buvęs vyras Andrius BielskisFacebook. Facebook. 2025-07-17. Nuoroda tikrinta 2025-07-20.

2025 m. lapkričio 25 d. Lietuvos jaunimo žurnalas „ŠAUKSMAS“ paskelbė straipsnį, kuriame nagrinėjo, kodėl KArtu nebuvo oficialiai įregistruota. Straipsnyje „ŠAUKSMAS“ anonimiškai apklausė buvusius KArtu narius, kurie papasakojo apie savo patirtį partijoje ir apkaltino partijos vadovybę piktnaudžiavimu. Tarp tariamų piktnaudžiavimo atvejų – toksiška partijos aplinka, neskaidrus valdymas ir visos galios sutelkimas nedidelio vyresniųjų narių rato rankose.https://sauksmas.net/2025/11/25/kartu-kairiuju-aljansas-steigimas/

 Ideologija 
KArtu. Kairiųjų aljansas yra kairės politinė partija ir skelbiasi esanti „alternatyva dominuojančiai, vien dešiniąsias vertybes ginančiai politikai ir neoliberalaus kapitalizmo doktrinai“. Partija pasisako už darbo savaitės trumpinimą iš pradžių iki 32 valandų, o vėliau iki 28 valandų. Remia profsąjungų plėtrą, palaiko progresinius mokesčius korporacijoms, įmonėms ir dideles pajamas gaunantiesiems. Pasisako už maisto kainų mažinimą, reguliuojamą būsto rinką. Partija pasisako už moterų ir LGBT+ teises Lietuvoje. KArtu skatina ekonominės demokratijos kūrimą, skatindama darbuotojų kooperatyvus, o ne privačią nuosavybę.

Partija palaiko Lietuvos narystę NATO ir Europos Sąjungoje, krašto apsaugos stiprinimą. KArtu kare remia Ukrainą ir kartu su Gegužės 1-osios profesine sąjunga (G1PS) agituoja už skolų nurašymą šiai valstybei, taip pat griežtesnes sankcijas Rusijai ir paramą darbo judėjimui Ukrainoje. Partija smerkia Izraelio veiksmus prieš Palestiną ir remia dviejų valstybių sprendimą.

 Išnašos 

Kategorija:Lietuvos partijos